হারানো অ্যাপল এয়ারপডস খুঁজে পাওয়ার সহজ উপায়
কখনো এয়ারপডস হারিয়ে ফেলেছেন? ভুলে ট্যাক্সিতে রেখে এসেছেন কিংবা কোনো বালিশের পেছনে পড়ে রয়েছে যে আর খুঁজে পাচ্ছেন না? সম্ভবত এমন অভিজ্ঞতা অনেকেরই রয়েছে। তবে, এমন হলে এয়ারপডস খুঁজে পাওয়ার সহজ কিছু উপায়ও আছে।ক্রাউডসোর্সড ‘ফাইন্ড মাই’ নেটওয়ার্ক ফিচারের মাধ্যমে এয়ারপডস খুঁজে পাওয়া যাবে বলে প্রতিবেদনে লিখেছে প্রযুক্তি সাইট টেকরাডার। ফিচারটি অন্য অ্যাপল ডিভাইস থেকে ব্লুটুথ সিগন্যাল ব্যবহার করে একটি ডিভাইসের অবস্থান নির্ণয় করে ব্যবহারকারীর কাছে সে বিষয়ে তথ্য পৌঁছে দিতে পারে। আর তখন অ্যাপল ডিভাইসে বা ওয়েবে একটি অ্যাপের মাধ্যমে এয়ারপডসের শেষ অবস্থান ট্র্যাক করতে বা খুঁজে পেতে পারেন ব্যবহারকারীরা।একটি আইওএস ডিভাইস, আইক্লাউড ব্যবহার করে বা হেডফোনগুলো থেকে একটি শব্দ বাজানোর মাধ্যমে কীভাবে হারিয়ে যাওয়া এয়ারপডস খুঁজে পেতে পারেন, চলুন দেখে নেওয়া যাক।
১. ‘ফাইন্ড মাই’ ফিচার চালু করার নিয়মঅ্যাপলের ক্রাউডসোর্সড ‘ফাইন্ড মাই’ পরিষেবা ব্যবহার করার জন্য, প্রথমে যে কোনো আইওএস ডিভাইসের সেটিংস অ্যাপে গিয়ে ‘ফাইন্ড মাই’ সার্চ করে ‘ফাইন্ড মাই নেটওয়ার্ক’ চালু করতে হবে। ‘ফাইন্ড মাই [ডিভাইস]’ (ব্যবহারকারী কোন ডিভাইস ব্যবহার করছে তার ওপর ভিত্তি করে এটি ভিন্ন হবে) নির্বাচন করুন ও এটি চালু আছে তা নিশ্চিত করুন।এরপরে ফাইন্ড মাই নেটওয়ার্কে টগল করুন, এটি ব্যবহারকারীকে এয়ারপডসের অবস্থান দেখতে দেবে। এ ছাড়া, এয়ারপডসের জন্য ফাইন্ড মাই নেটওয়ার্ক চালু করা আছে কিনা সেটিও দেখে নেওয়া ভাল, এয়ারপডসের সেটিংস চালু করে দেখে নিতে পারেন সেটি।প্রথম ধাপটি জরুরী কারণ যদি এটি আগেভাগে চালু না করে থাকেন, তবে এ পদ্ধতি কাজে আসবে না।২. আইওএস ডিভাইস দিয়ে এয়ারপডস খুঁজে পাবেন যেভাবেএকবার আইফোন, আইপ্যাড বা অ্যাপল ওয়াচে ফাইন্ড মাই ফিচারটি চালু হয়ে গেলে, অ্যাপ ব্যবহার করেই ম্যাপের ওপরে এয়ারপডসের অবস্থান দেখতে পারেন ব্যবহারকারী। এটি করার জন্য প্রথমে ফাইন্ড মাই অ্যাপটি চালু করতে হবে, সেখান থেকে ‘ডিভাইসেস’ অপশনটি বেছে নিয়ে, এয়ারপডস নির্বাচন করলেই একটি ম্যাপের ওপরে এগুলোর অবস্থান দেখা যাবে।‘এয়ারপডস প্রো ২’ মডেলের ক্ষেত্রে একটি বিশেষ সুবিধা পাবেন ব্যবহারকারী, দুটি পড ও চার্জিং কেসের অবস্থান আলাদাভাবে দেখা যাবে। তবে, অন্যান্য মডেলের ক্ষেত্রে কেবল একটি পডের অবস্থানই দেখা যাবে, তাই অন্যটির অবস্থান জানতে প্রথমটি আগে খুঁজে পেতে হবে।ম্যাকবুকের ক্ষেত্রেও প্রক্রিয়াটি একই। অ্যাপলিকেশন বা স্পটলাইট সার্চের মাধ্যমে ফাইন্ড মাই অ্যাপটি খুঁজে সেখান থেকেই ব্যবহার করা যাবে এ ফিচার। অ্যাপ থেকে ‘ডিভাইসেস’ অপশনে ক্লিক করলে সংযুক্ত সব ডিভাইস ও তাদের অবস্থান দেখতে পাবেন ব্যবহারকারীরা।
৩. আইক্লাউডের মাধ্যমে এয়ারপডস খুঁজবেন যেভাবেআইক্লাউডের যেকোনো ওয়েব ব্রাউজারের মাধ্যমেও ‘ফাইন্ড মাই’ ফিচারটি ব্যবহার করতে পারেন। ব্রাউজার খুলুন ও ‘icloud.com/find’ পেজে যান। এরপরে একটি পেইজ আসবে যেখানে ব্যবহারকারীকে অ্যাপল আইডিতে লগইন করতে হবে। লগইন করার পরে, ‘অল ডিভাইসেস’ অপশনটি বেছে নিলেই একটি ম্যাপের ওপরে সংযুক্ত সব ডিভাইসের লোকেশন দেখতে পাবেন।সেখানের তালিকা থেকে এয়ারপডস বাছাই করুন। এটি মানচিত্রের ওপরে বর্তমান বা সর্বশেষ অবস্থানটি বলে দেবে। এ ছাড়া, সর্বশেষ অবস্থানের একটি টাইমস্ট্যাম্পও দেখতে পাবেন ব্যবহারকারী।তবে, অ্যাপের তুলনায় এ পদ্ধতিকে তেমন ‘আপ-টু-ডেট’ নয় বলে আখ্যা দিয়েছে টেকরাডার। এ ছাড়া, যখনই সম্ভব অ্যাপ ব্যবহারের পরামর্শ উঠে এসেছে প্রতিবেদনে।৪. কাছাকাছি থাকা এয়ারপডস খুঁজবেন যেভাবেবিভিন্ন আকারের সিলিকন কানের টিপস থাকা সত্ত্বেও এয়ারপডগুলো পড়ে যেতে পারে। এমন পরিস্থিতি যেখানে ব্যবহারকারী জানেন যে এয়ারপডস তার কাছাকাছি রয়েছে, সেক্ষেত্রে এয়ারপডসে একটি শব্দ বাজিয়েই অবস্থান শনাক্ত করতে পারেন।এটি করার জন্যও ‘ফাইন্ড মাই’ অ্যাপটি চালু করতে হবে, সেখানে ‘ডিভাইসেস’ ট্যাব বেছে নিয়ে এয়ারপডস সিলেক্ট করুন। এটি করলে নতুন কয়েকটি অপশন সামনে আসবে, সেখানের একটি হবে ‘প্লে সাউন্ড’। ‘এয়ারপডস প্রো ২’ মডেলটির ক্ষেত্রের চার্জিং কেস ব্যবহার করেই এ শব্দ বাজানো যাবে।এয়ারপডস ৩, এয়ারপডস প্রো, এয়ারপডস ম্যাক্স মডেলগুলোর ক্ষেত্রে ব্যবহারকারী আইফোন ব্যবহার করে দেখতে পারেন তিনি এয়ারপডসের দিকে এগিয়ে যাচ্ছেন কিনা। কেউ যদি এতটাই কাছাকাছি থাকেন যে ম্যাপ দেখে খুব একটা লাভ হচ্ছে না, সেক্ষেত্রে এটি কাজে আসবে। ওই একই মেনুতে, ‘ফাইন্ড’ অপশনে ট্যাপ করুন তারপর কাছাকাছি না দূরে তা নির্ধারণ করতে চলতে শুরু করুন।‘এয়ারপডস প্রো ২’ মডেলের ক্ষেত্রে এ ফিচারটি আরও উন্নত, ‘ইউডাব্লিউবি’ চিপের কারণে। এ মডেলে আইফোনে সঠিক দিক নির্দেশনা পাওয়া যাবে ও ব্যবহারকারী ফোন থেকেই জানতে পারবেন এয়ারপডস থেকে ঠিক কতটা দূরে আছেন তিনি।

এয়ারপডস ৩, এয়ারপডস প্রো, এয়ারপডস ম্যাক্স মডেলগুলোর ক্ষেত্রে ব্যবহারকারী আইফোন ব্যবহার করে দেখতে পারেন তিনি এয়ারপডসের দিকে এগিয়ে যাচ্ছেন কিনা।